CELEX: 62011FN0057
Language: bg
Date: 2011-05-23 00:00:00
Title: Дело F-57/11: Жалба, подадена на 23 май 2011 г. — ZZ/Комисия

16.7.2011   
            
            
               BG
            
            
               Официален вестник на Европейския съюз
            
            
               C 211/33
            
         Жалба, подадена на 23 май 2011 г. — ZZ/Комисия
   (Дело F-57/11)
   2011/C 211/68
   Език на производството: италиански
   
      Страни
   
   
      Жалбоподател: ZZ (представители: B. Cortese и C. Cortese, avvocati)
   
      Ответник: Европейска комисия
   
      Предмет и описание на спора
   
   Отмяна на решението на Комисията, с което отказва да признае последиците от приемането от страна на жалбоподателя да заеме предложената му от Комисията позиция на длъжностно лице в изпитателен срок (асистент) в Съвместния изследователски център като технически сътрудник и искане за присъждане на имуществени и неимуществени вреди.
   
      Искания на жалбоподателя
   
   
               —
            
            
               Да се отмени решението на Комисията, съдържащо се в писмото от 5 август 2010 г., с което тя отказва да признае последиците от приемането от страна на жалбоподателя на предложение за назначение като длъжностно лице в изпитателен срок (асистент) в Съвместния изследователски център в Ispra като технически сътрудник, което предложение е направено с решение на Комисията, съдържащо се в писмото от 30 юли 2010 г. изпратено му с електронна поща на 30 юли 2010 г., и решението да оттегли това предложение;
            
         
               —
            
            
               да се отменят, ако е необходимо, подготвителните актове за посоченото по-горе оспорвано решение,
            
         
               —
            
            
               да се отмени, ако е необходимо, съдържащото се в писмо от 10 февруари 2011 г., съобщено на жалбоподателя на следващия ден, решение на органа по назначаването, с което отхвърля подадената от жалбоподателя жалбата по административен ред,
            
         
               —
            
            
               да бъде осъдена Комисията да заплати обезщетение за имуществените вреди, претърпени в резултат на решението, с което тя отказва да признае последиците от приемането от страна на жалбоподателя на предложение за назначение като като длъжностно лице в изпитателен срок (асистент) в Съвместния изследователски център в Ispra като технически сътрудник, което предложение е направено с решение на Комисията, съдържащо се в споменатото по-горе писмо от 30 юли 2010 г.; вредите временно се оценяват като разликата между цялото реално възнаграждение, получавано от жалбоподателя като временно нает служител в Съвместния изследователски център и възнаграждението, което би получавал ако беше своевременно назначен в резултат на приемането на посоченото по-горе предложение за назначаване като длъжностно лице със степен AST 3, стъпка 1, ведно с лихвата за забава,
            
         
               —
            
            
               да бъде осъдена Комисията да заплати обезщетение за неимуществените вреди, претърпени в резултат на решението, с което тя отказва да признае настъпването на последиците от приемането от страна на жалбоподателя на предложението за назначаването му като длъжностно лице в изпитателен срок (асистент) в Съвместния изследователски център в Ispra като технически сътрудник, което предложение е направено в решението, съдържащо се в споменатото по-горе писмо от 30 юли 2010 г., определено по справедливост от Съда на публичната служба и което временно се определя като сума, формирана от тройния размер на основното месечно възнаграждение на длъжностно лице със степен AST 3, стъпка 1, в общ размер на 10 001, 31 EUR,
            
         
               —
            
            
               да се осъди Комисията да заплати съдебните разноски.